
Grozījumi Ministru kabineta 2018. gada 4. decembra noteikumos Nr. 761 "Elektroniskās maksātnespējas uzskaites sistēmas noteikumi"
Izdoti saskaņā ar Maksātnespējas likuma
12.1 panta astoto daļu
· Izdarīt Ministru kabineta 2018. gada 4. decembra noteikumos Nr. 761 "Elektroniskās maksātnespējas uzskaites sistēmas noteikumi" (Latvijas Vēstnesis, 2018, 249. nr.; 2021, 21. nr.) šādus grozījumus:
· 1. Izteikt 2.1. apakšpunktu šādā redakcijā:
· "2.1. uzturēt maksātnespējas procesa administratora (turpmāk – administrators) amata pretendentu sarakstu un pretendentu sarakstu kredītiestādes maksātnespējas procesam, kurus nodod Tiesu informatīvajai sistēmai, lai nodrošinātu pretendentu automatizētu atlasi un izvēlētos administratora amata kandidātu;".
· 2. Izteikt 5. punktu šādā redakcijā:
· "5. Sistēmā tiek vests administratoru saraksts, kurā par administratoru iekļauj šādas ziņas:
· 5.1. vārds un uzvārds;
· 5.2. personas kods;
· 5.3. amata apliecības vai sertifikāta numurs;
· 5.4. amata apliecības vai sertifikāta izdošanas datums;
· 5.5. amata apliecības vai sertifikāta derīguma termiņš;
· 5.6. kontaktinformācija – prakses vietas adrese Latvijā, tālruņa numurs, elektroniskā pasta adrese (atbilstoši Maksātnespējas likuma 18. pantam), kā arī faksa numurs, ja tāds ir norādīts maksātnespējas reģistrā, un elektroniskā pasta adrese, ko administrators izmanto saziņai ar sistēmas administratoru;
· 5.7. maksātnespējas reģistra piešķirtais administratora identifikācijas numurs;
· 5.8. norāde, vai administrators ir reģistrējies Valsts ieņēmumu dienestā kā:
· 5.8.1. nodokļu maksātājs;
· 5.8.2. pievienotās vērtības nodokļa maksātājs;
· 5.9. ziņas par civiltiesiskās atbildības apdrošināšanu."
· 3. Papildināt ar 13.5. apakšpunktu šādā redakcijā:
· "13.5. norēķinu konta numurs."
· 4. Izteikt 15. punktu šādā redakcijā:
· "15. Sistēmā tiek vests uzraugošo personu saraksts, kurā par uzraugošo personu iekļauj šādas ziņas:
· 15.1. vārds un uzvārds;
· 15.2. personas kods (ja nav personas koda, – ārvalstī piešķirtais personas identifikācijas numurs vai dzimšanas datums);
· 15.3. maksātnespējas reģistra piešķirtais identifikācijas numurs;
· 15.4. kontaktinformācija – prakses vietas adrese Latvijā, tālruņa numurs, elektroniskā pasta adrese (atbilstoši Maksātnespējas likuma 36. pantam), kā arī faksa numurs, ja tāds ir norādīts maksātnespējas reģistrā, un elektroniskā pasta adrese, ko uzraugošā persona izmanto saziņai ar sistēmas administratoru;
· 15.5. ziņas par izglītību un kvalifikāciju (ja attiecināms):
· 15.5.1. iegūtā izglītība un kvalifikācija;
· 15.5.2. izglītības un kvalifikācijas dokumenta izdevējiestāde;
· 15.5.3. izglītības un kvalifikācijas dokumenta izdošanas datums;
· 15.5.4. izglītības un kvalifikācijas dokumenta numurs;
· 15.6. administratora amata apliecības vai administratoram izdotā sertifikāta numurs, ja uzraugošā persona vienlaikus ir administrators (ja attiecināms);
· 15.7. datums, kad uzraugošā persona iecelta tiesiskās aizsardzības procesā;
· 15.8. datums, kad uzraugošā persona atcelta no tiesiskās aizsardzības procesa vai tiesiskās aizsardzības process izbeigts;
· 15.9. uzraugošās personas lietvedībā esošie tiesiskās aizsardzības procesi;
· 15.10. uzraugošās personas lietvedībā bijušie tiesiskās aizsardzības procesi;
· 15.11. izbeigtie tiesiskās aizsardzības procesi, kuros uzraugošā persona ir bijusi iecelta, atsevišķi norādot to tiesiskās aizsardzības procesu skaitu, kas izbeigti:
· 15.11.1. pasludinot juridiskās personas maksātnespējas procesu;
· 15.11.2. izpildot tiesiskās aizsardzības procesa pasākuma plānu;
· 15.12. ziņas par civiltiesiskās atbildības apdrošināšanu."
· 5. Izteikt 16.3. apakšpunktu šādā redakcijā:
· "16.3. parādnieka statuss Fizisko personu  reģistrā (aktīvs vai pasīvs);".
· 6. Izteikt 16.16. apakšpunktu šādā redakcijā:
· "16.16. parādnieka pārstāvja vārds, uzvārds, personas kods, statuss Fizisko personu  reģistrā (aktīvs vai pasīvs), deklarētās dzīvesvietas adrese, kā arī ziņas par personas nāvi (ja attiecināms);"."
· 7. Papildināt ar 16.30. apakšpunktu šādā redakcijā:
· "16.30. ziņas par mantas pārdošanas plānu vai ziņojumu par mantas neesamību;".
· 8. Papildināt ar 16.31. apakšpunktu šādā redakcijā:
· "16.31. ziņas par uzņēmuma pārdošanu (ja attiecināms);".
· 9. Papildināt ar 16.32. apakšpunktu šādā redakcijā:
· "16.32. ziņas par administratora izdoto pilnvarojumu un pilnvarnieku (ja attiecināms);".
· 10. Papildināt ar 16.33. apakšpunktu šādā redakcijā:
· "16.33. ziņas, vai fiziskā persona ir saimnieciskās darbības veicējs (ja attiecināms);".
· 11. Papildināt ar 16.34. apakšpunktu šādā redakcijā:
· "16.34. ziņas par parādnieka atbrīvošanas no saistībām atcelšanu (ja attiecināms)."
· 12. Papildināt ar 18.1 punktu šādā redakcijā:
· "18.1 Sistēmā iekļauj ziņas un dokumentus par noziedzīgi iegūtu līdzekļu legalizācijas un terorisma un proliferācijas finansēšanas novēršanas un starptautisko un nacionālo sankciju prasību izpildes nodrošināšanas risku novērtējumiem un iekšējās kontroles sistēmām, kā arī ziņas un dokumentus saistībā ar klienta identifikāciju un izpēti."
· 13. Papildināt ar 19.1 punktu šādā redakcijā:
· "19.1 Ja mainās šo noteikumu 5.1. un 5.2. apakšpunktā minētās ziņas, administrators par to piecu darbdienu laikā informē Maksātnespējas kontroles dienestu, pievienojot pamatojošos dokumentus."
· 14. Izteikt 20. punktu šādā redakcijā:
· "20. Administrators patstāvīgi, izmantojot sistēmu, veic šo noteikumu 5.6., 5.8.  un 5.9. apakšpunktā minēto ziņu ievadi un izmaiņas minētajās ziņās. Šo noteikumu 5.6. apakšpunktā minētās ziņas un tajās veiktās izmaiņas tiek nodotas maksātnespējas reģistram attiecīgo ziņu un izmaiņu ievadīšanas dienā plkst. 24.00. Ja šo noteikumu 5.6. apakšpunktā minētās ziņas vai tajās veiktās izmaiņas ir saistītas ar elektroniskā pasta adresi, ko administrators izmanto saziņai ar sistēmas administratoru, attiecīgās ziņas netiek nodotas maksātnespējas reģistram."
· 15. Izteikt 28. punktu šādā redakcijā:
· "28. Šo noteikumu 15.1., 15.2., 15.7., 15.8., 15.9. un 15.10. apakšpunktā minētās ziņas sistēmā iekļauj no Tiesu informatīvās sistēmas. Šo noteikumu 15.3., 15.4. un 15.11. apakšpunktā minētās ziņas (izņemot elektroniskā pasta adresi, ko uzraugošā persona izmanto saziņai ar sistēmas administratoru) sistēmā iekļauj no maksātnespējas reģistra. Šo noteikumu 15.5.  un 15.12. apakšpunktā minētās ziņas sistēmā ievada uzraugošā persona. Šo noteikumu 15.6. apakšpunktā minētās ziņas sistēmā iekļauj, izmantojot sistēmā esošās ziņas par administratoru."
· 16. Izteikt 29.4. apakšpunktu šādā redakcijā:
· "29.4. šo noteikumu 16.11., 16.16., 16.17., 16.22., 16.23., 16.26., 16.30, 16.31., 16.32. un 16.33. apakšpunktā minētās ziņas sistēmā ievada administrators;".
· 17. Izteikt 29.6. apakšpunktu šādā redakcijā:
· "29.6. šo noteikumu 16.1., 16.2., 16.7., 16.8., 16.9., 16.12., 16.13., 16.15., 16.20., 16.21., 16.29., 16.34., 17.1., 17.3., 17.4., 17.5., 17.6., 17.10. un 17.13. apakšpunktā minētās ziņas iegūst no Tiesu administrācijas."
· 18. Izteikt 31. punktu šādā redakcijā:
· "31. Administrators vai uzraugošā persona piecu darbdienu laikā pēc pamatojoša dokumenta vai attiecīgās informācijas saņemšanas, lēmuma pieņemšanas, procesuālā kārtībā veiktas darbības vai citas amata darbības un profesionālās darbības veikšanas ievada sistēmā un aktualizē ziņas, kas administratoram vai uzraugošajai personai saskaņā ar normatīvajiem aktiem jāiesniedz Maksātnespējas kontroles dienestam, kā arī ievada sistēmā ziņas un sagatavo sistēmā dokumentus, pildot normatīvajos aktos noteiktos administratora vai uzraugošās personas pienākumus un īstenojot tiesības."
· 19. Izteikt 40. punktu šādā redakcijā:
· "40. Sistēmā iekļautās ziņas un dokumentus glabā līdz gada kārtējā ceturkšņa beigām un kamēr tie ir nepieciešami šo noteikumu 2. punktā minēto sistēmas funkciju izpildei, ievērojot šādus nosacījumus:
· 40.1. ziņas par fiziskās personas maksātnespējas procesu, juridiskās personas maksātnespējas procesu un tiesiskās aizsardzības procesa norisi un iesaistītajām personām glabā 10 gadus no dienas, kad pieņemts tiesas nolēmums par attiecīgā maksātnespējas procesa vai tiesiskās aizsardzības procesa izbeigšanu;
· 40.2. ziņas par administratoru un uzraugošo personu glabā 10 gadus no dienas, kad izbeigta administratora amata darbība vai 10 gadus pēc uzraugošās personas piekļuves tiesību anulēšanas sistēmai;
· 40.3. administratora un uzraugošās personas lietvedībā esošos dokumentus, kas saistīti ar konkrētu maksātnespējas procesu vai tiesiskās aizsardzības procesu, tajā skaitā ziņas par iesniedzējiem un saņēmējiem, glabā piecus gadus no dienas, kad pieņemts tiesas nolēmums par attiecīgā maksātnespējas procesa vai tiesiskās aizsardzības procesa izbeigšanu;
· 40.4. administratora un uzraugošās personas lietvedībā esošos dokumentus, kas saistīti ar administratora un uzraugošās personas profesionālo darbību, glabā piecus gadus no dienas, kad izbeigta administratora amata darbība vai piecus gadus pēc uzraugošās personas piekļuves tiesību anulēšanas sistēmai;
· 40.5. ziņas administratīvā pārkāpuma lietās glabā piecus gadus pēc administratīvā pārkāpuma procesa izbeigšanas, administratīvā pārkāpuma lietā piemērotā soda izpildes vai administratīvā soda izpildes noilguma termiņa beigām, vai no informācijas saņemšanas no zvērināta tiesu izpildītāja par izpildu dokumenta izsniegšanu atpakaļ piedzinējam, vai izpildu lietvedības izbeigšanas vai pabeigšanas;
· 40.6. uz oficiālo elektronisko adresi saņemtos un no tās nosūtītos ziņojumus glabā piecus gadus no sūtījumu saņemšanas vai nosūtīšanas dienas;
· 40.7. ziņas par šo noteikumu 41.1 , 41.2. un 41.3. apakšpunktā minētajiem sistēmas lietotājiem glabā divus gadus no dienas, kad sistēmas pārzinis anulē attiecīgā sistēmas lietotāja piekļuves tiesības sistēmai;
· 40.8. ziņas personu sarakstā par fizisko personu un juridisko personu, tiesu un iestādi glabā tik ilgi, kamēr tā ir sistēmā piesaistīta kādā no sadaļām."
· 20. Papildināt ar 40.1 punktu šādā redakcijā:
· "40.1 Sistēma auditē datu apstrādi. Auditācijas pierakstus sistēmā glabā divus gadus un izmanto Maksātnespējas kontroles dienesta funkciju izpildei."
· 21. Izteikt 44. punktu šādā redakcijā:
· "44. Šo noteikumu 41.3., 41.4. un 41.5. apakšpunktā minētie sistēmas lietotāji sistēmā autorizējas ar kvalificētiem elektroniskās identifikācijas līdzekļiem pēc tam, kad sistēmā ievadīta šo noteikumu 42.3., 42.4. un 42.5. apakšpunktā minētā informācija un sistēmas lietotājam uz sistēmā ievadīto attiecīgā sistēmas lietotāja elektroniskā pasta adresi nosūtīta autorizācijas saite."
· 22. Izteikt 45. punktu šādā redakcijā:
· "45. Ja šo noteikumu 41.5. apakšpunktā minētajam sistēmas lietotājam konkrētajā brīdī nav pieejami kvalificēti elektroniskās identifikācijas līdzekļi, Maksātnespējas kontroles dienesta nodarbinātais pēc minētā sistēmas lietotāja pieprasījuma piešķir lietotājam sistēmas ģenerētus piekļuves rekvizītus. Šo noteikumu 41.5. apakšpunktā minētais lietotājs autorizējas sistēmā, izmantojot uz lietotāja elektroniskā pasta adresi nosūtīto aktivizācijas saiti."
· 23. Izteikt 47.4. apakšpunktu šādā redakcijā:
· "47.4. administratoram – pamatojoties uz Maksātnespējas kontroles dienesta direktora lēmumu par administratora atcelšanu vai atbrīvošanu no amata;".
· 24. Papildināt ar 47.1 punktu šādā redakcijā:
· "47.1 Ja, pamatojoties uz Maksātnespējas kontroles dienesta direktora lēmumu, administrators ir atstādināts no administratora amata darbības veikšanas vai administratora amata darbība ir apturēta, piekļuves tiesības sistēmai atstāj tāda apjomā, lai administrators varētu piekļūt oficiālās elektroniskās adreses kontam."
· 25. Izteikt 51. punktu šādā redakcijā:
· "51. Ziņas un dokumentus no sistēmas dzēš reizi ceturksnī, ievērojot šo noteikumu 40. punkta nosacījumus."
· 26. Izteikt 53. punktu šādā redakcijā:
· "53. Parādnieka pārstāvim juridiskās personas maksātnespējas procesā, parādniekam fiziskās personas maksātnespējas procesā, kreditoram un tā pilnvarotajai personai sistēmā iekļautās ziņas par konkrēto maksātnespējas procesu vai tiesiskās aizsardzības procesu ir pieejamas elektroniska pakalpojuma veidā, ievērojot Maksātnespējas likumā noteikto katrai maksātnespējas procesā iesaistītajai personai izsniedzamo informācijas apjomu."
· 27. Papildināt ar 67. punktu šādā redakcijā:
· "67. Ziņu un dokumentu dzēšanu atbilstoši šo noteikumu 51. punktam uzsāk pēc atbilstoša tehniskā risinājuma ieviešanas, bet ne vēlāk kā 2025. gada 30. jūnijā."

